विश्वकप छनोट : पहिलो हाफमा नेपालविरुद्ध लाओस १-० ले अगाडि
विश्वकप प्रारम्भिक छनोटको पहिलो लेगमा पहिलो हाफमा नेपाल लाओससँग १-० ले पछाडि परेको छ । लाओसका लागि खेलको ३३औं मिनेटमा कप्तान बौनफाचन बौनकोङले गोल गर्दै अग्रता दिलाएका हुन् । 
काठमाडौँ — विश्वकप प्रारम्भिक छनोटको पहिलो लेगमा पहिलो हाफमा नेपाल लाओससँग १-० ले पछाडि परेको छ । लाओसका लागि खेलको ३३औं मिनेटमा कप्तान बौनफाचन बौनकोङले गोल गर्दै अग्रता दिलाएका हुन् । तस्बिर : हेमन्त श्रेष्ठफिफा वरीयतामा लाओस १८६ औँ र नेपाल १७५ औँ स्थानमा छन् ।नेपाल लाओसविरुद्ध अपराजित छ । अहिलेसम्म लाओसविरुद्ध तीन खेल भएकामा सुरुआती दुई खेल बराबरीमा टुंगे भने तेस्रो खेलमा नेपाल विजयी रहेको छ ।नेपाल विजयी रहेको खेल थ्री नेसन्स कपको हो अनि त्यसै प्रतियोगिताको फाइनलमा नेपालले लाओसलाई नै हराएको हो । विश्वकप प्रारम्भिक छनोटअन्तर्गत दोस्रो लेग मंगलबार हुनेछ र यसका लागि नेपाल तुरुन्तै लाओसको भ्रमणमा निस्कनेछ ।